ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 68.46 കോടി പിന്നിട്ടു
ന്യൂഡൽഹി, സെപ്റ്റംബർ 5, 2021
രാജ്യത്തിതുവരെ നൽകിയ ആകെ വാക്സിൻ ഡോസുകളുടെ എണ്ണം ഇന്നലെ 68 കോടി പിന്നിട്ടു. കഴിഞ്ഞ 24 മണിക്കൂറിൽ 71,61,760 ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 68.46 കോടി  പിന്നിട്ടു. 71,39,683 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്. രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്.
കഴിഞ്ഞ 24 മണിക്കൂറിനുള്ളിൽ 38,091 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,21,38,092 ആയി. ദേശീയ രോഗമുക്തി നിരക്ക് 97.42%.
തുടർച്ചയായ 70-ാം ദിവസവും 50,000-ത്തിൽ താഴെയാണ് പുതിയ പ്രതിദിന രോഗബാധിതരുടെ എണ്ണം.
(കഴിഞ്ഞ 24 മണിക്കൂറിൽ ഇന്ത്യയിൽ പുതുതായി രോഗം സ്ഥിരീകരിച്ചത് 42,766 പേർക്കാണ്.
നിലവിൽ രാജ്യത്തു ചികിത്സയിലുള്ളത് 4,10,048 പേരാണ്. നിലവിൽ ചികിത്സയിലുള്ളത് രാജ്യത്തെ ആകെ രോഗബാധിതരുടെ 1.24 ശതമാനമാണ്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 17,47,476 പരിശോധനകൾ നടത്തി. ആകെ 53 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 2.62% ശതമാനമാണ്. കഴിഞ്ഞ 72 ദിവസമായി ഇത് 3 ശതമാനത്തിൽ താഴെയാണ്.
പ്രതിദിന രോഗസ്ഥിരീകരണ നിരക്ക് 2.45 ശതമാനമാണ്. കഴിഞ്ഞ 90 ദിവസമായി ഇത് 5 ശതമാനത്തിൽ താഴെയാണ്.
ആരോഗ്യ, കുടുംബക്ഷേമ മന്ത്രാലയം
ഹരിയാന, രാജസ്ഥാൻ, ഗുജറാത്ത്, മണിപ്പൂർ എന്നീ സംസ്ഥാനങ്ങളിലേക്ക് ഉന്നതതല കേന്ദ്ര സംഘത്തെ നിയോഗിച്ചു
ഹരിയാന, രാജസ്ഥാൻ, ഗുജറാത്ത്, മണിപ്പൂർ എന്നീ സംസ്ഥാനങ്ങളിലേക്ക് കേന്ദ്ര ആരോഗ്യ കുടുംബക്ഷേമ മന്ത്രാലയം, ഉന്നതതല സംഘത്തെ നിയോഗിച്ചു. ഡൽഹിയിൽ പ്രതിദിന കോവിഡ് രോഗികളുടെ എണ്ണത്തിലും, മരണത്തിലും വർധന രേഖപ്പെടുത്തുന്ന സാഹചര്യത്തിൽ, ദേശീയ തലസ്ഥാനത്തോട് ചേർന്ന സമീപ സംസ്ഥാനങ്ങളായ രാജസ്ഥാൻ, ഹരിയാന എന്നിവിടങ്ങളിലും രോഗികളുടെ എണ്ണം വർദ്ധിക്കുന്നുണ്ട്.
 അംഗം ഡോ. വി കെ പോളിന്റെ നേതൃത്വത്തിലുള്ള സംഘം രാജസ്ഥാനും,എൻ. സി. ഡി. സി ഡയറക്ടർ ഡോ. എസ് കെ സിംഗിന്റെ നേതൃത്വത്തിലുള്ള സംഘം ഗുജറാത്തും സന്ദർശിക്കും. മണിപ്പൂരിൽ, ഡയറക്ടറേറ്റ് ജനറൽ ഓഫ് ഹെൽത്ത് സർവീസ്,അഡീഷണൽ ഡി ഡി ജി, ഡോ.എൽ. സ്വസ്തി ചരണിന്റെ നേതൃത്വത്തിലുള്ള സംഘമാണ് സന്ദർശിക്കുന്നത്.
കോവിഡ് 19 കേസുകൾ കൂടുതലായി റിപ്പോർട്ട് ചെയ്യപ്പെട്ട ജില്ലകളിൽ സംഘം സന്ദർശനം നടത്തും. നിരീക്ഷണം, പരിശോധന, വൈറസ് വ്യാപനം തടയുന്നതിനും നിയന്ത്രിക്കുന്നതിനുമുള്ള നടപടികൾ, രോഗം സ്ഥിരീകരിച്ചവർക്കുള്ള ചികിത്സ തുടങ്ങി, സംസ്ഥാന ഗവൺമെന്റുകളുടെ കോവിഡ് പ്രതിരോധനടപടികൾക്ക് ആവശ്യമായ പിന്തുണയും സഹായവും കേന്ദ്രസംഘം നൽകും.
സാമൂഹ്യനീതി, ശാക്തീകരണ മന്ത്രാലയം
അംഗപരിമിതരുടെ മേഖലയിലെ സഹകരണത്തിന് ഇന്ത്യയും ചിലിയും തമ്മില് ധാരണാപത്രം ഒപ്പിടുന്നതിന് മന്ത്രിസഭയുടെ അംഗീകാരം
അംഗപരിമിതരുടെ മേഖലയിലെ സഹകരണത്തിനായി ഇന്ത്യയും ചിലിയും തമ്മില് ധാരണാപത്രം ഒപ്പിടുന്നതിന് ഇന്ന് പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി.
ഭിന്നശേഷി മേഖലകളിലെ സംയുക്ത സംരംഭങ്ങളിലൂടെ ഇന്ത്യാ ഗവണ്മെന്റിന്റെയും ചിലി ഗവണ്മെന്റിന്റേയും അംഗപരിമിതരെ ശാക്തീകരിക്കുന്ന വകുപ്പുകൾ തമ്മിലുള്ള സഹകരണം ഈ ഉഭയകക്ഷി ധാരണാപത്രം പ്രോത്സാഹിപ്പിക്കും. ഇന്ത്യയും ചിലിയും തമ്മിലുള്ള ഉഭയകക്ഷി ബന്ധവും ഇത് ശക്തിപ്പെടുത്തും.
അംഗപരിമിതരുടെ മേഖലയില് പ്രത്യേകിച്ച് ഇനിപ്പറയുന്ന രംഗങ്ങളില് സഹകരണത്തിനുള്ള ഒരു താല്പര്യപത്രം ഇരു രാജ്യങ്ങളും തമ്മില് ഒപ്പു വച്ചിരുന്നു :
1. അംഗപരിമിത നയം, സേവനങ്ങളുടെ വിതരണം എന്നിവയെക്കുറിച്ചുള്ള വിവരങ്ങള് പങ്കിടല്.
2. വിവരങ്ങളുടെയും അറിവിന്റെയും കൈമാറ്റം.
3. സഹായ ഉപകരണ സാങ്കേതികവിദ്യയില് സഹകരണം.
4. അംപരിമിതരുടെ മേഖലയില് പരസ്പര താല്പ്പര്യമുള്ള പദ്ധതികളുടെ വികസനം.
5. പരിമിതികള് നേരത്തെ തിരിച്ചറിയുകയും പ്രതിരോധിക്കുകയും.
6. വിദഗ്ധര്, അക്കാദമികവിദഗ്ധന്മാര്, മറ്റ് ഭരണപരമായ ജീവനക്കാര് എന്നിവരുടെ കൈമാറ്റം.
ഇതിന്റെ കീഴിലുള്ള പ്രവര്ത്തനങ്ങള്ക്കുള്ള ചെലവുകള് വഹിക്കുന്നതിനുള്ള ധനസഹായത്തിനുള്ള സംവിധാനം ധാരണാപത്രം ലഭ്യമാക്കും. ഫണ്ടുകളുടെയും വിഭവങ്ങളുടെയും ലഭ്യതയ്ക്ക് വിധേയമായി ഇത്തരം പ്രവര്ത്തനങ്ങള്ക്കുള്ള ചെലവുകള് ഓരോ കേസിന്റെ അടിസ്ഥാനത്തില് ഇരു ഗവണ്മെന്റുകളും പരസ്പരം തീരുമാനിക്കും. സംയുക്ത പ്രവര്ത്തനങ്ങള്ക്കുള്ള അന്താരാഷ്ട്ര യാത്ര/താമസത്തിനുള്ള ചെലവ് എന്നിവ സന്ദര്ശന രാജ്യം വഹിക്കും, അതേസമയം യോഗങ്ങള് നടത്തുന്നതിനുള്ള ചെലവ് ആതിഥേയ രാജ്യമായിരിക്കും വഹിക്കുക.
വിവിധ വിഷയങ്ങളിലെ പൊതുവായ കാഴ്ചപ്പാടുകളെ അടിസ്ഥാനമാക്കിയുള്ള ഇന്ത്യ ചിലി ബന്ധങ്ങള് ഊഷ്മളവും സൗഹാര്ദ്ദപരവുമാണ്. 2019-20 ല് ഇരു രാജ്യങ്ങളും തമ്മിലുള്ള നയതന്ത്ര ബന്ധത്തിന്റെ 70-ാം വര്ഷം അടയാളപ്പെടുത്തിയിരുന്നു.. 2005 ലും 2009 ലും ബഹുമാനപ്പെട്ട ചിലി പ്രസിഡന്റിന്റെ രണ്ട് സന്ദര്ശനങ്ങള് ഉള്പ്പെടുന്ന ഉന്നതതല സന്ദര്ശനങ്ങളുടെ കൈമാറ്റത്തിലൂടെ ഉഭയകക്ഷി ബന്ധം വര്ഷങ്ങളായി ദൃഢമായിട്ടുമുണ്ട്.
--ND--
(Visitor Counter : 65
പ്രധാനമന്ത്രിയുടെ ഓഫീസ്
പ്രധാനമന്ത്രിയുടെ ഹോളി ആശംസ
നിറങ്ങളുടെയും ഉത്സാഹത്തിന്റെയും സന്തോഷത്തിന്റെയും ഉത്സവമായ ഹോളി ദിനത്തില് പ്രധാനമന്ത്രി ശ്രീ. നരേന്ദ്ര മോദിരാജ്യത്തെ ജനങ്ങള്ക്ക്ആശംസകള് നേര്ന്നു. 'ഈ ഉത്സവംഎല്ലാ ജനങ്ങളുടെയും ജീവിതത്തില് സന്തോഷം നല്കട്ടെയെന്ന്അദ്ദേഹംആശംസിച്ചു'
(NS/MRD
വിദ്യാഭ്യാസ മന്ത്രാലയം
ഇഗ്നോ പ്രവേശന പരീക്ഷ ഏപ്രില് 11ന്
യുടെ എം.ബി.എ ഉള്പ്പടെയുള്ള മാനേജ്മെന്റ് പ്രോഗ്രാമുകള്, ബി എഡ് , ബി എസ് സി പോസ്റ്റ് ബേസിക് നഴ്സിംഗ് എന്നിവയുടെ പ്രവേശന പരീക്ഷ ഏപ്രില് 11, 2021, ഞായറാഴ്ച രാവിലെ 10 മണി മുതല് ഉച്ചക്ക് 1 മണിവരെ നടക്കും. ദേശീയതലത്തില് 120 പരീക്ഷാകേന്ദ്രങ്ങളിലായി 40,170 ഓളം വിദ്യാര്ത്ഥികളാണ് പരീക്ഷ എഴുതുന്നത് .
ഇഗ്നോയുടെ തിരുവനന്തപുരം മേഖലാ കേന്ദ്രത്തിനു കീഴില് മാര് ഇവാനിയസ് കോളേജ് നാലാഞ്ചിറ, തിരുവനന്തപുരം, എസ് .എന് കോളേജ് കൊല്ലം, എന്നിവയാണ് പരീക്ഷാകേന്ദ്രങ്ങള്. ഹാള്ടിക്കറ്റ് ഇഗ്നോയുടെ ഔദ്യോഗീക വെബ്സൈറ്റ് ആയ www.ignou.ac.in ല് നിന്ന് ഡൗണ്ലോഡ് ചെയ്യാം. പരീക്ഷാര്ത്ഥികള് പ്രവേശന പരീക്ഷ ആരംഭിക്കുന്നതിന് 45 മിനിറ്റ് മുമ്പ് പരീക്ഷാകേന്ദ്രത്തില് റിപ്പോര്ട്ട് ചെയ്യേണ്ടതാണ്. പരീക്ഷാകേന്ദ്രം മാറ്റുന്നതിനുള്ള അഭ്യര്ത്ഥന സ്വീകരിക്കുന്നതല്ല.
ഹാള് ടിക്കറ്റ് ഡൗണ്ലോഡ് ചെയ്യാന് പറ്റാത്തവര് തിരുവനന്തപുരം മേഖലാ കേന്ദ്രത്തെ സമീപിക്കണം. വിലാസം : ഡയറക്ടര്, ഇഗ്നോ റീജിയണല് സെന്റര് , രാജധാനി കോംപ്ലക്സ്, കിള്ളിപ്പാലം, കരമന പി.ഓ, തിരുവനന്തപുരം- 695002 ഫോണ് 0471 -2344113, 2344120, Email: rctrivandrum@ignou.ac.in
പ്രത്യേക സേവനങ്ങളും ഫീച്ചറുകളും
പിഐബി മാധ്യമ ശില്പശാല നാളെ  തൃശൂർ ചാലക്കുടിയിൽ നടക്കും
കൊച്ചി: ജനുവരി 29, 2023
പ്രാദേശിക മാധ്യമ പ്രവര്ത്തകര്ക്കായി കേന്ദ്ര വാർത്താ വിതരണ പ്രക്ഷേപണ മന്ത്രാലയത്തിന് കീഴിലുള്ള കൊച്ചി പ്രസ് ഇന്ഫര്മേഷന് ബ്യൂറോ  സംഘടിപ്പിക്കുന്ന മാധ്യമ ശില്പശാല 2023 ജനുവരി 30 ന്  തൃശൂർ ജില്ലയിലെ ചാലക്കുടിയിൽ നടക്കും. രാവിലെ 09.30 ന് ചാലക്കുടിയിലെ സിദ്ധാർത്ഥ ഹോട്ടലില് തൃശൂർ റൂറൽ എസ് പി ശ്രീമതി ഐശ്വര്യ ദോങ്റെ ശില്പശാല ഉദ്ഘാടനം ചെയ്യും.
പിഐബി, കേരള ലക്ഷദ്വീപ് മേഖല അഡീഷണല് ഡയറക്ടര് ജനറല് ശ്രീ വി. പളനിച്ചാമി അധ്യക്ഷത വഹിക്കുന്ന സമ്മേളനത്തിൽ, ചാലക്കുടി പ്രസ് ക്ലബ് പ്രസിഡന്റ് ശ്രീ എം ജി ബാബു മുഖ്യ പ്രഭാഷണം നടത്തും.
'കേന്ദ്ര ഗവൺമെന്റ് പദ്ധതികളുടെ സാമ്പത്തിക വീക്ഷണം" എന്ന വിഷയത്തെ കുറിച്ച് സാമ്പത്തിക സാക്ഷരതാ കൗൺസിലർ ശ്രീ ടി വി അശോക് കുമാർ ക്ലാസ് നയിക്കും. തുടർന്ന് "കേന്ദ്ര ഗവൺമെന്റ് പദ്ധതികളുടെ സാമൂഹിക വീക്ഷണവും ഒരു ജൻ ആന്ദോളൻ സൃഷ്ടിക്കുന്നതിൽ മാധ്യമങ്ങളുടെ പങ്കും'' എന്ന വിഷയത്തിൽ മുതിർന്ന മാധ്യമ പ്രവർത്തകൻ ശ്രീ മോഹൻ ദാസ് പാറപ്പുറത്ത് സംസാരിക്കും.
പിഐബി കൊച്ചി ഡയറക്ടർ ശ്രീമതി രശ്മി റോജ തുഷാര നായർ കേന്ദ്ര വാർത്ത വിതരണ പ്രക്ഷേപണ മന്ത്രാലയത്തിന് കീഴിലുള്ള വിവിധ മാധ്യമ യൂണിറ്റുകളുടെ പ്രവർത്തനങ്ങളെ കുറിച്ച് വിവരിക്കും. കേരളത്തിലുള്ള വിവിധ മാധ്യമ യൂണിറ്റുകളിലെ ഉദ്യോഗസ്ഥരും ചടങ്ങിനെ അഭിസംബോധന ചെയ്യും. തുടർന്ന് കേന്ദ്ര ഗവൺമെന്റിന്റെ വിവിധ പദ്ധതികളെ കുറിച്ച് പദ്ധതി ഗുണഭോക്താക്കൾ അവരുടെ അനുഭവങ്ങൾ പങ്കുവയ്ക്കും. ശാന്തി മെഡിക്കൽ ഇൻഫർമേഷൻ സെന്റർ എന്ന ചാരിറ്റബിൾ സ്ഥാപനം നടത്തുന്ന സാമൂഹിക ഇൻഫ്ലുവൻസറായ ശ്രീമതി ഉമാ പ്രേമൻ, 'ഹലോ റേഡിയോ' എന്ന കമ്മ്യൂണിറ്റി റേഡിയോ സ്റ്റേഷനെ പ്രതിനിധീകരിച്ച് ശ്രീ സൂരജ് രാജ് എന്നിവരും സദസിനെ അഭിസംബോധന ചെയ്യും
ചാലക്കുടി പ്രസ് ക്ലബ്, സിബിസി തൃശൂർ ഓഫീസ് എന്നിവയുമായി ചേർന്ന് സംഘടിപ്പിക്കുന്ന ശില്പശാലയിൽ പ്രസ് ക്ലബ് സെക്രെട്ടറി ശ്രീ കെ വി ജയൻ, കൊച്ചി പിഐബിയിലെ മീഡിയ ആൻഡ് കമ്മ്യൂണിക്കേഷൻ ഓഫീസർ ശ്രീമതി ഷാമില കെ. വൈ. എന്നിവരും സംസാരിക്കും.
കേന്ദ്ര ഗവണ്മെന്റിന്റെ വിവിധ പദ്ധതികളെക്കുറിച്ച് പ്രാദേശിക ലേഖകര്ക്ക് അറിവ് പകരുക എന്ന ലക്ഷ്യത്തോടെയാണ് പിഐബി വിവിധ ജില്ലകളിൽ ഇത്തരം ശില്പശാലകള് സംഘടിപ്പിക്കുന്നത്.
(Visitor Counter : 26
പ്രധാനമന്ത്രിയുടെ ഓഫീസ്
ഹെലികോപ്റ്റർ അപകടത്തിൽ ജനറൽ ബിപിൻ റാവത്തിന്റെയും ഭാര്യയുടെയും മറ്റ് സായുധസേനാ ഉദ്യോഗസ്ഥരുടെയും വിയോഗത്തിൽ പ്രധാനമന്ത്രി അനുശോചിച്ചു
തമിഴ്നാട്ടിൽ ഹെലികോപ്റ്റർ അപകടത്തിൽ ജനറൽ ബിപിൻ റാവത്തിന്റെയും ഭാര്യയുടെയും മറ്റ് സായുധസേനാ ഉദ്യോഗസ്ഥരുടെയും വിയോഗത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
ട്വീറ്റുകളുടെ പരമ്പരയിൽ പ്രധാനമന്ത്രി പറഞ്ഞു:
തമിഴ്നാട്ടിലെ ഹെലികോപ്റ്റർ അപകടത്തിൽ ജനറൽ ബിപിൻ റാവത്തിനെയും അദ്ദേഹത്തിന്റെ ഭാര്യയെയും മറ്റ് സായുധ സേനാംഗങ്ങളെയും നഷ്ടപ്പെട്ടതിൽ ഞാൻ അതിയായി വേദനിക്കുന്നു. അവർ വളരെ ശുഷ്കാന്തിയോടെ ഇന്ത്യയെ സേവിച്ചു. എന്റെ ചിന്തകൾ ദുഃഖിതരായ കുടുംബങ്ങൾക്കൊപ്പമാണ്.
ജനറൽ ബിപിൻ റാവത്ത് അങ്ങേയറ്റം മികച്ച സൈനികനായിരുന്നു. ഒരു യഥാർത്ഥ ദേശസ്നേഹിയായ അദ്ദേഹം നമ്മുടെ സായുധ സേനയെയും സുരക്ഷാ ഉപകരണങ്ങളെയും നവീകരിക്കുന്നതിൽ വളരെയധികം സംഭാവന നൽകി. തന്ത്രപരമായ കാര്യങ്ങളെക്കുറിച്ചുള്ള അദ്ദേഹത്തിന്റെ ഉൾക്കാഴ്ചകളും കാഴ്ചപ്പാടുകളും അസാധാരണമായിരുന്നു. അദ്ദേഹത്തിന്റെ വിയോഗം എന്നെ വല്ലാതെ വേദനിപ്പിച്ചു. ഓം ശാന്തി.
ഇന്ത്യയുടെ ആദ്യത്തെ സിഡിഎസ് എന്ന നിലയിൽ, പ്രതിരോധ പരിഷ്കരണങ്ങൾ ഉൾപ്പെടെ നമ്മുടെ സായുധ സേനയുമായി ബന്ധപ്പെട്ട വിവിധ വശങ്ങളിൽ ജനറൽ റാവത്ത് പ്രവർത്തിച്ചു. സൈന്യത്തിൽ സേവനമനുഷ്ഠിച്ചതിന്റെ സമ്പന്നമായ അനുഭവം അദ്ദേഹം തന്നോടൊപ്പം കൊണ്ടുവന്നു. അദ്ദേഹത്തിന്റെ അസാധാരണമായ സേവനം ഇന്ത്യ ഒരിക്കലും മറക്കില്ല."
blockquote class="twitter-tweet">
I am deeply anguished by the helicopter crash in Tamil Nadu in which we have lost Gen Bipin Rawat, his wife and other personnel of the Armed Forces. They served India with utmost diligence. My thoughts are with the bereaved families.
— Narendra Modi  December 8, 2021
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
(ന്യൂ ഡൽഹി: മെയ് 01, 2023
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 220.66 കോടി വാക്സിൻ ഡോസുകൾ .
കഴിഞ്ഞ 24 മണിക്കൂറിൽ നൽകിയത് 172 ഡോസുകൾ.
രാജ്യത്ത് നിലവിൽ ചികിത്സയിലുള്ളത് 47,246 പേർ.
സജീവ കേസുകൾ ഇപ്പോൾ 0.11% ആണ്.
രോഗമുക്തി നിരക്ക് ഇപ്പോൾ 98.71% ആണ്.
കഴിഞ്ഞ 24 മണിക്കൂറിനിടെ 6,037 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,43,70,878 ആയി.
കഴിഞ്ഞ 24 മണിക്കൂറിൽ 4,282 പുതിയ കേസുകൾ റിപ്പോർട്ട് ചെയ്തു.
പ്രതിദിന പോസിറ്റിവിറ്റി നിരക്ക് 4.92%
പ്രതിവാര പോസിറ്റിവിറ്റി നിരക്ക് 4.00%
ആകെ നടത്തിയത് 92.67 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 87,038
പരിശോധനകൾ.
SKY
വനിതാ, ശിശു വികസന മന്ത്രാലയം
2016-ലെ ജുവനൈൽ ജസ്റ്റിസ്  മാതൃകാ ചട്ടങ്ങളുടെ ഭേദഗതികൾ സംബന്ധിച്ച് കേന്ദ്ര വനിതാ ശിശു വികസന മന്ത്രാലയം അഭിപ്രായങ്ങളും നിർദ്ദേശങ്ങളും തേടുന്നു
ന്യൂഡൽഹി, ഒക്ടോബർ 28, 2021
2016-ലെ ജുവനൈൽ ജസ്റ്റിസ്  മാതൃകാ ചട്ടങ്ങളുടെ ഭേദഗതി സംബന്ധിച്ച് ബന്ധപ്പെട്ട കക്ഷികളുടെ അഭിപ്രായങ്ങളും നിർദ്ദേശങ്ങളും തേടുന്നതിനുള്ള കരട് കേന്ദ്ര വനിതാ ശിശു വികസന മന്ത്രാലയം പ്രസിദ്ധീകരിച്ചു. cw2section-mwcd[at]gov[dot]in എന്ന ഇ-മെയിൽ വിലാസത്തിൽ അഭിപ്രായങ്ങളും നിർദ്ദേശങ്ങളും 11.11.2021 വരെ സമർപ്പിക്കാം.
ജുവനൈൽ ജസ്റ്റിസ് ആക്ട്, 2015 ഭേദഗതി ചെയ്യുന്നതിനുള്ള ജുവനൈൽ ജസ്റ്റിസ്  ഭേദഗതി നിയമം, 2021, രാജ്യസഭ 2021 ജൂലൈ 28 ന് പാസാക്കിയിരുന്നു. നടപ്പു വർഷത്തെ ബജറ്റ് സമ്മേളനത്തിൽ പാർലമെൻറിൽ സർക്കാർ അവതരിപ്പിച്ച ബിൽ 24.03.2021-ന് ലോക്സഭയും പാസാക്കി.
നിലവിലുള്ള സംവിധാനങ്ങളുടെ പോരായ്മകളുടെ വെളിച്ചത്തിൽ ദുർബല സാഹചര്യങ്ങളിലുള്ള കുട്ടികളുടെ സംരക്ഷണത്തിന്റെയും സുരക്ഷയുടെയും ഉത്തരവാദിത്തം ജില്ലാ മജിസ്ട്രേറ്റുമാരെ ഏൽപ്പിക്കേണ്ടതിന്റെ ആവശ്യകത ബിൽ അവതരിപ്പിച്ചു കൊണ്ട് കേന്ദ്ര വനിതാ ശിശു വികസന മന്ത്രി ശ്രീമതി സ്മൃതി സുബിൻ ഇറാനി ഊന്നിപ്പറഞ്ഞിരിന്നു.
സെക്ഷൻ 61 പ്രകാരം ദത്തെടുക്കൽ നടപടികൾ വേഗത്തിൽ തീർപ്പാക്കുന്നതിനും ഇതുസംബന്ധിച്ച് ചുമതലകൾ വർധിപ്പിക്കുന്നതിനുമായി അഡീഷണൽ ജില്ലാ മജിസ്ട്രേറ്റ് ഉൾപ്പെടെയുള്ള ജില്ലാ മജിസ്ട്രേറ്റുമാരെ അധികാരപ്പെടുത്തുന്നതും ജുവനൈൽ ജസ്റ്റിസ് നിയമത്തിലെ ഭേദഗതികളിൽ വ്യവസ്ഥ ചെയ്യുന്നു. നിയമത്തിന്റെ സുഗമമായ നിർവ്വഹണത്തിനും ദുരിതമനുഭവിക്കുന്ന കുട്ടികൾക്ക് വേണ്ടിയുള്ള സമന്വയിപ്പിച്ച ശ്രമങ്ങൾക്കുമായി നിയമഭേദഗതി പ്രകാരം ജില്ലാ മജിസ്ട്രേറ്റുമാർക്ക് കൂടുതൽ അധികാരം നൽകിയിട്ടുണ്ട്. ഭേദഗതി ചെയ്ത വ്യവസ്ഥകൾ അനുസരിച്ച്, ജില്ലാ മജിസ്ട്രേറ്റിന്റെ ശുപാർശകൾ പ്രകാരമേ ശിശു സംരക്ഷണ സ്ഥാപനങ്ങൾ രജിസ്റ്റർ ചെയ്യാവൂ. ജില്ലാ ശിശു സംരക്ഷണ യൂണിറ്റുകൾ, ശിശുക്ഷേമ സമിതികൾ, ജുവനൈൽ ജസ്റ്റിസ് ബോർഡുകൾ, പ്രത്യേക ജുവനൈൽ പോലീസ് യൂണിറ്റുകൾ, ശിശു സംരക്ഷണ സ്ഥാപനങ്ങൾ തുടങ്ങിയവയുടെ പ്രവർത്തനം ജില്ലാ മജിസ്ട്രേറ്റുമാർ സ്വതന്ത്രമായി വിലയിരുത്തും.
2016-ലെ ജുവനൈൽ ജസ്റ്റിസ്  മാതൃകാ ചട്ടങ്ങളുടെ ഭേദഗതി നിർദ്ദേശങ്ങൾ കാണുന്നതിനായി താഴെക്കാണുന്ന ലിങ്ക് ക്ലിക്ക് ചെയ്യുക:
https://wcd.nic.in/sites/default/files/Attachment-%20Working%20Draft%20on%20JJ%20Model%20Rules%202016-%20forwarding%20for%20comments%2027102021_0.pdf
RRTN/SKY
ആഭ്യന്തരകാര്യ മന്ത്രാലയം
കുടിയേറ്റ തൊഴിലാളികളുടെ ക്ഷേമം സംബന്ധിച്ച സുപ്രീം കോടതി നിർദേശങ്ങൾ പാലിക്കുന്നുണ്ടെന്ന് ഉറപ്പാക്കണമെന്ന് കേന്ദ്ര ആഭ്യന്തര മന്ത്രാലയം
കോവിഡ് 19 നെ തുടര്ന്നുള്ള ലോക്ഡൗണിന്റെ പശ്ചാത്തലത്തിൽ രാജ്യത്തിന്റെ വിവിധ ഭാഗങ്ങളിലുള്ള ദുരിതാശ്വാസകേന്ദ്രത്തിലും ക്യാമ്പുകളിലും പാർപ്പിച്ചിട്ടുള്ള കുടിയേറ്റ തൊഴിലാളികളുടെ ക്ഷേമം സംബന്ധിച്ച് സുപ്രീം കോടതിയുടെ നിർദേശങ്ങൾ പാലിക്കുന്നുണ്ടെന്ന് ഉറപ്പുവരുത്തണമെന്നാവശ്യപ്പെട്ട് കേന്ദ്ര ആഭ്യന്തര മന്ത്രാലയം സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും കത്തയച്ചു.
ദുരിതാശ്വാസ ക്യാമ്പുകളിലും കേന്ദ്രങ്ങളിലും കഴിയുന്ന കുടിയേറ്റ തൊഴിലാളികൾക്ക് ഭക്ഷണം, ശുദ്ധമായ കുടിവെള്ളം, ശുചിത്വം എന്നിവയ്ക്കു പുറമേ മെഡിക്കല് സൗകര്യങ്ങളും ഉറപ്പുവരുത്തണമെന്ന് കോടതി നിർദേശിച്ചിരുന്നു.
കൂടാതെ, പരിശീലനം ലഭിച്ച കൗൺസിലർമാരും സാമുദായിക നേതാക്കളും ക്യാമ്പുകൾ സന്ദർശിച്ച് തൊഴിലാളികൾ അനുഭവിക്കുന്ന വ്യാകുലതകള് പരിഹരിക്കുകയും വേണം.
കുടിയേറ്റ തൊഴിലാളികളുടെ ഉത്കണ്ഠയും ഭയവും പോലീസും മറ്റ് അധികാരികളും മനസ്സിലാക്കണമെന്നും അവരോട് മാനുഷിക പരിഗണനയോടെ ഇടപെടണമെന്നും സുപ്രീം കോടതി നിരീക്ഷിച്ചിരുന്നു. കൂടാതെ, കുടിയേറ്റക്കാരുടെ ക്ഷേമ പ്രവർത്തനങ്ങൾക്ക് മേൽനോട്ടം വഹിക്കാൻ പൊലീസിനൊപ്പം സന്നദ്ധപ്രവർത്തകരെയും ഉൾപ്പെടുത്തണമെന്നും നിർദേശിച്ചിട്ടുണ്ട്.
ആരോഗ്യ, കുടുംബക്ഷേമ മന്ത്രാലയം നൽകിയിട്ടുള്ള നിർദേശങ്ങളും കേന്ദ്ര ആഭ്യന്തര മന്ത്രാലയത്തിന്റെ കത്തിൽ ഉൾപ്പെടുത്തിയിട്ടുണ്ട്. കുടിയേറ്റ തൊഴിലാളികൾ നേരിടുന്ന മാനസികസാമൂഹിക പ്രശ്നങ്ങൾ പരിഹരിക്കാൻ ആരോഗ്യ, കുടുംബക്ഷേമ മന്ത്രാലയവും സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും വിശദമായ മാർഗ നിർദേശങ്ങൾ നൽകിയിട്ടുണ്ട്. ഇവ https://www.mohfw.gov.in/pdf/RevisedPsychosocialissuesofmigrantsCOVID19.pdf എന്ന ലിങ്കില് ലഭ്യമാണ്.
പ്രധാനമന്ത്രിയുടെ ഓഫീസ്
സിറം ഇന്സ്റ്റിറ്റ്യൂട്ട് തീപ്പിടിത്തത്തില് പ്രധാനമന്ത്രി അനുശോചിച്ചു
പുണെയിലെ സിറം ഇന്സ്റ്റിറ്റ്യൂട്ട് പ്ലാന്റിലെ തീപ്പിടിത്തത്തില് ഉണ്ടായ ജീവഹാനിയിൽ പ്രധാനമന്ത്രി ശ്രീ. നരേന്ദ്ര മോദി ദുഃഖം രേഖപ്പെടുത്തി.
" സിറം ഇന്സ്റ്റിറ്റ്യൂട്ടിലുണ്ടായ ദൗർഭാഗ്യകരമായ തീപ്പിടിത്തം മൂലമുണ്ടായ ജീവഹാനിയിൽ അതിയായി വേദനിക്കുന്നു. ദുഖത്തിന്റെ ഈ വേളയിൽ തീപ്പിടിത്തത്തില് മരിച്ചവരുടെ കുടുംബാംഗങ്ങളെ സ്മരിക്കുന്നു. പരിക്കേറ്റവര് എത്രയും വേഗത്തില് സുഖംപ്രാപിക്കട്ടേയെന്ന് പ്രാര്ഥിക്കുന്നു, " പ്രധാനമന്ത്രി ട്വിറ്ററിൽ രേഖപ്പെടുത്തി.
പഴ്സണല്, പബ്ലിക് ഗ്രീവന്സസ് ആന്റ് പെന്ഷന്സ് മന്ത്രാലയം
മെയ് 31നു തീരുമാനിച്ചിരുന്ന 2020ലെ സിവില് സര്വീസ്  പരീക്ഷ നീട്ടി
 പ്രത്യേക യോഗം വിലയിരുത്തി. രണ്ടാം ഘട്ട ലോക്ഡൗണിനു ശേഷമുള്ള സ്ഥിതി വിലയിരുത്തുന്നതിനായിരുന്നു പ്രത്യേക യോഗം.
ഇതേ തുടർന്ന് 2020 മെയ് 31നു നടത്താന് നിശ്ചയിച്ചിരുന്ന സിവില് സര്വീസ്  പരീക്ഷ നീട്ടിവയ്ക്കാന് തീരുമാനിച്ചു. ഇന്ത്യന് ഫോറസ്റ്റ് സര്വീസ് പരീക്ഷയുടെ സ്ക്രീനിംഗ് ടെസ്റ്റ് കൂടിയായിരുന്നു ഇത്. ഇന്ത്യന് ഫോറസ്റ്റ് സര്വീസ് പരീക്ഷാക്രമവും മാറ്റി. മെയ് 20നു വീണ്ടു യോഗം ചേര്ന്നു സ്ഥിതിഗതികള് വിലയിരുത്തുകയും പുതിയ തീയതികള് തീരുമാനിച്ച് യു പി എസ് സി വെബ്സറ്റില് പ്രസിദ്ധീകരിക്കുകയും ചെയ്യും.
നീട്ടിവ ടെസ്റ്റുകളുടെയും പരീക്ഷകളുടെയും പുതിയ തീയതികള് നിശ്ചയിക്കുമ്പോള്, അതില് പങ്കെടുക്കുന്നവര്ക്ക് ഏറ്റവും കുറഞ്ഞത് 30 ദിവസം മുമ്പെങ്കിലും അറിയിപ്പ് ലഭിക്കുന്നുവെന്ന് ഉറപ്പാക്കും.
റെയില്വേ മന്ത്രാലയം
497 റെയിൽവേ സ്റ്റേഷനുകൾ ലിഫ്റ്റുകളോ എസ്കലേറ്ററുകളോ ഒരുക്കി ദിവ്യാംഗ-സൗഹൃദമാക്കി
ന്യൂ ഡൽഹി: സെപ്തംബർ 27, 2022
'സുഗമ്യ ഭാരത് അഭിയാന്റെ' ഭാഗമായി, റെയിൽവേ പ്ലാറ്റ്ഫോമുകളിൽ ദിവ്യാംഗർക്കും പ്രായമായവർക്കും കുട്ടികൾക്കും സുഗമമായി സഞ്ചരിക്കാൻ, ഇന്ത്യൻ റെയിൽവേ രാജ്യത്തെ റെയിൽവേ സ്റ്റേഷനുകളിൽ ലിഫ്റ്റുകളും എസ്കലേറ്ററുകളും സ്ഥാപിക്കുന്നു. ഇതുവരെ 497 സ്റ്റേഷനുകളിൽ ലിഫ്റ്റുകളോ എസ്കലേറ്ററോ സ്ഥാപിച്ചിട്ടുണ്ട്.
നയമനുസരിച്ച്, സാധാരണയായി റെയിൽവേ സംസ്ഥാന തലസ്ഥാനങ്ങളിലും 10 ലക്ഷത്തിലധികം ജനസംഖ്യയുള്ള നഗരങ്ങളിലും അല്ലെങ്കിൽ പ്രതിദിനം 25,000-ത്തിലധികം ആളുകൾ സഞ്ചരിക്കുന്ന സ്റ്റേഷനുകളിലും എസ്കലേറ്ററുകൾ സ്ഥാപിക്കുന്നു
ഇതുവരെ 339 സ്റ്റേഷനുകളിലായി 1,090 എസ്കലേറ്ററുകൾ 2022 ഓഗസ്റ്റ് വരെ സ്ഥാപിച്ചിട്ടുണ്ട് . എസ്കലേറ്ററുകൾ നൽകിയതിന്റെ വർഷാടിസ്ഥാന കണക്കുകൾ ചുവടെ:
|
|
വര്ഷം
|
|
2019 മാർച്ച് വരെ
|
|
2019-20
|
|
2020-21
|
|
2021-22
|
|
2022-23 -
ഓഗസ്റ്റ് വരെ
|
|
എസ്കലേറ്ററുകളുടെ എണ്ണം
|
|
656
|
|
86
|
|
120
|
|
182+ 10 
|
|
46+ 8 
നയമനുസരിച്ച്, റെയിൽവേ സ്റ്റേഷനുകളിൽ എത്തുന്ന ആൾക്കാരുടെ എണ്ണം, സ്ഥലപരിമിതി മുതലായവ പരിഗണിച്ച് ലിഫ്റ്റ് നൽകുന്നതിന് സ്റ്റേഷനുകൾ/പ്ലാറ്റ്ഫോമുകൾ തിരഞ്ഞെടുക്കാൻ GM/സോണൽ റെയിൽവേകൾക്ക് അധികാരമുണ്ട്.
2022 ഓഗസ്റ്റ് വരെ 400 സ്റ്റേഷനുകളിലായി 981 ലിഫ്റ്റുകൾ നൽകിയിട്ടുണ്ട്. ലിഫ്റ്റുകൾ നൽകിയതിന്റെ വർഷാടിസ്ഥാന കണക്കുകൾ ചുവടെ:
|
|
വര്ഷം
|
|
2019 മാർച്ച് വരെ
|
|
2019-20
|
|
2020-21
|
|
2021-22
|
|
2022-23 -
ഓഗസ്റ്റ് വരെ
|
|
ലിഫ്റ്റുകളുടെ എണ്ണം
|
|
484
|
|
92
|
|
156
|
|
208
|
|
41
വിവിധ സ്റ്റേഷനുകളിൽ യാത്രക്കാരുടെ സൗകര്യങ്ങൾ മെച്ചപ്പെടുത്താൻ ഇന്ത്യൻ റെയിൽവേ തുടർച്ചയായി ശ്രമിക്കുന്നു. റെയിൽവേ പ്ലാറ്റ്ഫോമുകളിൽ എസ്കലേറ്ററുകളും ലിഫ്റ്റുകളും ഒരുക്കുന്നതും ഇതിന്റെ ഭാഗമായാണ്. വർദ്ധിച്ചുവരുന്ന യാത്രക്കാരുടെ എണ്ണം കണക്കിലെടുത്ത് ഇത് ആവശ്യവും ആണ്. അത്തരം സൗകര്യം യാത്രക്കാരുടെ എക്സിറ്റ് / എൻട്രി എന്നിവ മെച്ചപ്പെടുത്തുന്നതിന് സഹായകമാകും. യാത്രക്കാരുടെ സുരക്ഷ മെച്ചപ്പെടുത്തുന്നതിനുള്ള ഒരു തുടർ നടപടി കൂടിയാണിത്.
(Visitor Counter : 99
വാര്ത്താവിതരണ പ്രക്ഷേപണ മന്ത്രാലയം
കാന് ചലച്ചിത്രോത്സവത്തിലെ ഇന്ത്യന് പവലിയന് ഉദ്ഘാടനം ചെയ്തു
ഇക്കൊല്ലത്തെ കാന് ചലച്ചിത്രോത്സവത്തിലെഇന്ത്യന് പവലിയന്ഉദ്ഘാടനം ചെയ്തു. ഫ്രാന്സിലെ ഇന്ത്യന് സ്ഥാനപതി ശ്രീ. വിനയ് മോഹന് ക്വാത്ര, കേന്ദ്ര വാര്ത്താ വിതരണ പ്രക്ഷേപണ മന്ത്രാലയത്തിലെ ജോയിന്റ് സെക്രട്ടറി ശ്രീ. അശോക് കുമാര് പാര്മര് എന്നിവര് ചേര്ന്നാണ് ഉദ്ഘാടനം നിര്വ്വഹിച്ചത്. പ്രമുഖ ചലച്ചിത്ര നടന് ശരദ് കേല്ക്കറുടെ നേതൃത്വത്തിലുള്ള ഇന്ത്യന് പ്രതിനിധി സംഘത്തിലെ പ്രമുഖ എഴുത്തുകാരനും, കവിയും, സെന്സര് ബോര്ഡ് അദ്ധ്യക്ഷനുമായ ശ്രീ. പ്രസൂണ് ജോഷി, സെന്സര് ബോര്ഡ് അംഗം ശ്രീമതി വാണി ത്രിപാഠി ടിക്കു, നടി ഹുമാ ഖുറേഷി, സംവിധായകരായ ഷാജി.എന്. കരുണ്, ജാനു ബറുവ, ഭരത് ബാലാ എന്നിവര്ക്ക് പുറമേ കാന് ഫിലിം മാര്ക്കറ്റ് എക്സിക്യുട്ടീവ് ഡയറക്ടറും, നിര്മ്മാതാവും സംവിധായകനുമായ ജെറാം പൈലാര്ഡ് തുടങ്ങിയവരും സംബന്ധിച്ചു. തദവസരത്തില് സംസാരിക്കവെ സാങ്കേതികവിദ്യയിലും, സമ്പദ്ഘടനയിലും ഇദപര്യന്തം ഉണ്ടായിട്ടില്ലാത്ത തരത്തിലുള്ള പരിവര്ത്തനമാണ് ഇന്ത്യയില് നടക്കുന്നതെന്നും അതിന്റെ പ്രതിഫലനം ഇന്ത്യന് സിനിമയില് ദൃശ്യമാണെന്നും ഫ്രാന്സിലെ ഇന്ത്യന് സ്ഥാനപതി ശ്രീ. വിനയ് മോഹന് ക്വാത്ര പറഞ്ഞു.
ഇന്ത്യയും ഫ്രാന്സും തമ്മിലുള്ള സംയുക്ത ചലച്ചിത്ര നിര്മ്മാണ സാധ്യതകള് ആരായാന് ഇന്ത്യന് പ്രതിനിധി സംഘം ഫിലിം ഫ്രാന്സ് സി.ഇ.ഒ.യുമായി ചര്ച്ച നടത്തി.
ബ്രസീല്, ഫിലിപ്പൈന്സ്, ഓസ്ട്രിയ, നോര്വേ, സ്വീഡന്, തായ്വാന്, കാനഡ, ന്യൂസിലന്ഡ് എന്നീ രാജ്യങ്ങളുടെ പ്രതിനിധികളുമായും സംയുക്ത ചലച്ചിത്ര നിര്മ്മാണത്തിനുള്ള സാധ്യതകള് ഇന്ത്യന് പ്രതിനിധി സംഘം ചര്ച്ച ചെയ്കു,
(ND/MRD
പ്രധാനമന്ത്രിയുടെ ഓഫീസ്
സെമി കണ്ടക്ടറുകളുടെയും ഡിസ്പ്ലേ ഫാബ്രിക്കേഷൻ യൂണിറ്റിന്റെയും നിർമ്മാണത്തിനായി വേദാന്ത-ഫോക്സ്കോൺ ഗ്രൂപ്പുമായി ഗുജറാത്ത് ഗവണ്മെന്റ് 1.54 ലക്ഷം കോടി രൂപയുടെ ധാരണാപത്രത്തിൽ ഒപ്പുവെച്ചതിൽ പ്രധാനമന്ത്രി ശുഭാപ്തിവിശ്വാസം പ്രകടിപ്പിച്ചു
1.54 ലക്ഷം കോടി രൂപയുടെ നിക്ഷേപം സമ്പദ്വ്യവസ്ഥയും തൊഴിലവസരങ്ങളും ഉയർത്തുന്നതിൽ കാര്യമായ സ്വാധീനം ചെലുത്തും
ഗുജറാത്ത് ഗവണ്മെന്റ് സെമി കണ്ടക്ടറുകളുടെയും ഡിസ്പ്ലേ ഫാബ്രിക്കേഷൻ യൂണിറ്റിന്റെയും നിർമ്മാണത്തിനായി വേദാന്ത-ഫോക്സ്കോൺ ഗ്രൂപ്പുമായി 1.54 ലക്ഷം കോടി രൂപയുടെ ധാരണാപത്രത്തിൽ ഒപ്പുവെച്ചതിൽ പ്രധാനമന്ത്രി ശുഭാപ്തിവിശ്വാസം പ്രകടിപ്പിച്ചു.
നിക്ഷേപം സമ്പദ്വ്യവസ്ഥയെയും തൊഴിലവസരങ്ങളെയും ഉത്തേജിപ്പിക്കുന്നതിന് കാര്യമായ സ്വാധീനം ചെലുത്തുമെന്നും അനുബന്ധ വ്യവസായങ്ങൾക്കായി ഒരു വലിയ ആവാസവ്യവസ്ഥ സൃഷ്ടിക്കുന്നതിനും അതുവഴി നമ്മുടെ സൂക്ഷ്മ, ചെറുകിട, ഇടത്തരം സംരംഭങ്ങളെ സഹായിക്കുന്നതിനും ഉതകുമെന്ന് പ്രധാനമന്ത്രി ചൂണ്ടിക്കാട്ടി.
ഗുജറാത്ത് മുഖ്യമന്ത്രി ശ്രീ ഭൂപേന്ദ്ര പട്ടേലിന്റെ ട്വീറ്റ് പങ്കുവെച്ചുകൊണ്ട് പ്രധാനമന്ത്രി ട്വീറ്റ് ചെയ്തു :
"ഈ ധാരണാപത്രം ഇന്ത്യയുടെ സെമി-കണ്ടക്ടർ നിർമ്മാണ അഭിലാഷങ്ങളെ ത്വരിതപ്പെടുത്തുന്ന ഒരു സുപ്രധാന ചുവടുവെപ്പാണ്. 1.54 ലക്ഷം കോടി രൂപയുടെ നിക്ഷേപം സമ്പദ്വ്യവസ്ഥയും തൊഴിലവസരങ്ങളും ഉയർത്തുന്നതിന് കാര്യമായ സ്വാധീനം ചെലുത്തും. ഇത് അനുബന്ധ വ്യവസായങ്ങൾക്കായി ഒരു വലിയ ആവാസവ്യവസ്ഥ സൃഷ്ടിക്കുകയും നമ്മുടെ എംഎസ്എംഇകളെ സഹായിക്കുകയും ചെയ്യും."
--ND--
(This MoU is an important step accelerating India’s semi-conductor manufacturing ambitions. The investment of Rs 1.54 lakh crore will create a significant impact to boost economy and jobs. This will also create a huge ecosystem for ancillary industries and help our MSMEs. https://t.co/nrRbfKoetd
— Narendra Modi  September 13, 2022
പ്രധാനമന്ത്രിയുടെ ഓഫീസ്
പ്രധാനമന്ത്രി റഷ്യൻ പ്രസിഡൻറ് വ്ളാദിമിർ പുടിനുമായി ടെലിഫോണിൽ സംസാരിച്ചു
പ്രധാനമന്ത്രി ശ്രീ നരേന്ദ്ര മോദി ഇന്ന് റഷ്യൻ ഫെഡറേഷൻ പ്രസിഡന്റ് വ്ളാഡിമിർ പുടിനുമായി ടെലിഫോൺ സംഭാഷണം നടത്തി.
2021 ഡിസംബറിൽ പ്രസിഡന്റ് പുടിന്റെ ഇന്ത്യാ സന്ദർശന വേളയിൽ എടുത്ത തീരുമാനങ്ങൾ നടപ്പിലാക്കുന്നത് ഇരു നേതാക്കളും അവലോകനം ചെയ്തു. പ്രത്യേകിച്ചും, കാർഷിക ഉൽപ്പന്നങ്ങൾ, വളങ്ങൾ, ഫാർമ ഉൽപ്പന്നങ്ങൾ എന്നിവയിൽ ഉഭയകക്ഷി വ്യാപാരം എങ്ങനെ കൂടുതൽ
പ്രോത്സാഹിപ്പിക്കാമെന്നതിനെക്കുറിച്ചുള്ള ആശയങ്ങൾ പരസ്പരം കൈമാറി.
രാജ്യാന്തര ഊർജ വിപണിയും ഭക്ഷ്യവിപണിയും ഉൾപ്പെടെയുള്ള ആഗോള വിഷയങ്ങളും നേതാക്കൾ ചർച്ച ചെയ്തു.
ഉക്രൈനിലെ നിലവിലെ സാഹചര്യത്തിന്റെ പശ്ചാത്തലത്തിൽ, സംഭാഷണത്തിനും നയതന്ത്രത്തിനും അനുകൂലമായ ഇന്ത്യയുടെ ദീർഘകാല നിലപാട് പ്രധാനമന്ത്രി ആവർത്തിച്ചു.
ആഗോള, ഉഭയകക്ഷി വിഷയങ്ങളിൽ നിരന്തരം കൂടിയാലോചനകൾ നടത്താൻ നേതാക്കൾ സമ്മതിച്ചു.
(-ND-
സൂക്ഷ്മ, ചെറുകിട, ഇടത്തരം മന്ത്രാലയം
വ്യാജ ഖാദി വിൽപന
ന്യൂ ഡൽഹി: ഡിസംബർ 08, 2022
ഖാദി ആൻഡ് വില്ലേജ് ഇൻഡസ്ട്രീസ് കമ്മീഷൻ , ടെക്സ്റ്റൈൽസ് മന്ത്രാലയത്തിന് കീഴിലെ ടെക്സ്റ്റൈൽ കമ്മിറ്റിയെ ഖാദിയുടെ ഉൽപ്പാദന പ്രക്രിയകൾ നേരിട്ട് പരിശോധിക്കുന്നതിനും ലബോറട്ടറി പരിശോധനയ്ക്കായി ഖാദി സാമ്പിളുകൾ ശേഖരിക്കുന്നതിനും ചുമതലപ്പെടുത്തിയിരിക്കുന്നു.
ഖാദിയുടെ പേരിൽ അനധികൃതമായി ഉൽപ്പന്നങ്ങൾ വിൽക്കുന്ന സ്ഥാപനങ്ങൾക്ക് കെവിഐസി 2172 നോട്ടീസ് നൽകിയിരുന്നു. ഇതിൽ 447 സ്ഥാപനങ്ങൾ ഖാദി ട്രേഡ് മാർക്ക് അറിയാതെ ഉപയോഗിച്ചതിന് ക്ഷമാപണം നടത്തി. 84 സ്ഥാപനങ്ങൾ ഭാവിയിൽ ഖാദി ട്രേഡ് മാർക്ക് ഉപയോഗിക്കില്ലെന്ന് ഉറപ്പ് നൽകി.
വ്യാജ ഖാദി ഉൽപന്നങ്ങളുടെ വിൽപ്പന തടയാൻ ഇനിപറയുന്ന നടപടികൾ സ്വീകരിച്ചു:
1. ക്ലാസ്-24, 25  ഉൾപ്പെടെ മിക്ക ക്ലാസുകളിലും "ഖാദി" എന്ന വാക്ക് ഉപയോഗിക്കാൻ കെ വി ഐ സി ട്രേഡ് മാർക്ക് രജിസ്ട്രേഷൻ നേടിയിട്ടുണ്ട്.
2. മൂന്നാം കക്ഷികളുടെ ട്രേഡ് മാർക്ക് ലംഘനങ്ങൾ സജീവമായി നിരീക്ഷിക്കുന്നതിനും അനധികൃത ഉപയോക്താക്കൾക്ക് നിയമപരമായ അറിയിപ്പുകൾ നൽകുന്നതിനുമായി 7 ട്രേഡ് മാർക്ക് കൺസൾട്ടന്റുമാരെ കെ വി ഐ സി നിയമിച്ചിട്ടുണ്ട്.
3. ഇ-കൊമേഴ്സ് പ്ലാറ്റ്ഫോമുകളിൽ നിന്നും സോഷ്യൽ മീഡിയയിൽ നിന്നും വ്യാജ ഖാദി ഉൽപ്പന്നങ്ങളുടെ ഓൺലൈൻ വിൽപ്പന സംബന്ധിച്ച ലിങ്കുകളും കെവിഐസി തുടർച്ചയായി നീക്കം ചെയ്യുന്നു. ആമസോൺ, ഫ്ലിപ്കാർട്ട്, സ്നാപ്ഡീൽ, വാട്ട്സ്ആപ്പ്, യൂട്യൂബ് തുടങ്ങിയവയിൽ നിന്ന് ഇതുവരെ 2487 ലിങ്കുകൾ കെവിഐസി നീക്കം ചെയ്തു.
4. മൂന്നാം കക്ഷികൾ 'ഖാദി' എന്ന വാക്ക് അടങ്ങിയ ട്രേഡ് മാർക്ക് ലഭിക്കുന്നതിനായി ഫയൽ ചെയ്യുന്ന രജിസ്ട്രേഷൻ അപേക്ഷകളെ കെ വി ഐ സി നിരന്തരം എതിർക്കുന്നു. ഇതുവരെ കെവിഐസി 185 എതിർപ്പുകൾ സമർപ്പിച്ചു.
5. ട്രേഡ് മാർക്കിന്റെ ഭാഗമായി "ഖാദി" എന്ന വാക്ക് അടങ്ങിയിരിക്കുന്നതും മൂന്നാം കക്ഷികൾ ഇതിനകം രജിസ്റ്റർ ചെയ്തിട്ടുള്ളതുമായ ട്രേഡ് മാർക്കുകൾ റദ്ദാക്കുന്നതിനായി ട്രേഡ് മാർക്ക് അതോറിറ്റികൾക്ക് മുമ്പാകെ കെ വി ഐ സി തിരുത്തൽ അപേക്ഷകൾ ഫയൽ ചെയ്യുന്നു. കെവിഐസി ഇതിനകം 43 തിരുത്തൽ അപേക്ഷകൾ സമർപ്പിച്ചു.
ലോക് സഭയിൽ രേഖാമൂലം നൽകിയ മറുപടിയിൽ സൂക്ഷ്മ, ചെറുകിട, ഇടത്തരം സംരംഭ വകുപ്പ് സഹമന്ത്രി ശ്രീ ഭാനു പ്രതാപ് സിംഗ് വർമയാണ് ഈ വിവരം അറിയിച്ചത്.
RRTN
പ്രധാനമന്ത്രിയുടെ ഓഫീസ്
പ്രധാനമന്ത്രി എയർ മാർഷൽ  പി വി അയ്യറുമായി കൂടിക്കാഴ്ച്ച നടത്തി
എയർ മാർഷൽ  പി വി അയ്യരെ കണ്ടതിൽ പ്രധാനമന്ത്രി ശ്രീ നരേന്ദ്ര മോദി സന്തോഷം പ്രകടിപ്പിച്ചു. അദ്ദേഹത്തിന്റെ പുസ്തകത്തിന്റെ ഒരു പ്രതിയും കൈപ്പറ്റി
പ്രധാനമന്ത്രി ട്വീറ്റ് ചെയ്തു :
“ഇന്ന് എയർ മാർഷൽ  പിവി അയ്യരെ കണ്ടതിൽ സന്തോഷമുണ്ട്. ജീവിതത്തോടുള്ള അദ്ദേഹത്തിന്റെ അഭിനിവേശം ശ്രദ്ധേയമാണ്, അതുപോലെ തന്നെ ആരോഗ്യത്തോടെയും ആരോഗ്യത്തോടെയും തുടരാനുള്ള അദ്ദേഹത്തിന്റെ അഭിനിവേശവും ശ്രദ്ധേയമാണ്. അദ്ദേഹത്തിന്റെ പുസ്തകത്തിന്റെ ഒരു പ്രതി ലഭിച്ചതിൽ സന്തോഷമുണ്ട്.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 193.83 കോടി
ഡോസ് വാക്സിന്
രാജ്യത്ത് നിലവില് ചികിത്സയിലുള്ളത് 21,177 പേര്
ചികിത്സയിലുള്ളത് 0.05 ശതമാനം പേര്
രോഗമുക്തി നിരക്ക് 98.74%
കഴിഞ്ഞ 24 മണിക്കൂറിനിടെ 2,363 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ
എണ്ണം 4,26,22,757 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 4,041 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 85.17 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 4,25,379 പരിശോധനകള്.
(ND